दूसरे दिन बहू जब सफाई करने आयी तो सुरई माता बोली – तू कौन है जो मेरी सफाई करने आती है | तब बहू बोली – हे सुरई माता ! पहले आप मुझे वचन दो कि जो मैं माँगूंगी आप मुझे दोगी | सुरई माता ने वचन दे दिया | तब बहू ने कहा कि आप और स्याहो माता दोनों बहने हैं , स्याहो ने मेरी कोख बाँध रखी है तो आपको मेरी कोख खुलवानी है | सुरई माता बोली मैं अपना वचन अवश्य पूरा करुँगी |अब उसका उपाय सुनो – अष्टमी के दिन तुम अपने घर की साफ़ सफाई करके नए कलशों में पानी भर कर और कच्चा दूध भर कर और तरह तरह के पकवान बना कर रख देना | जब स्याहो माता आयेंगी तो उनको पेट भर खाना देना , वह अवश्य प्रसन्न हो जाएँगी | तब उनको आसन पर बैठा कर उनकी अच्छी तरह पूजा करना और उनके पांव छूना | जब वह तुम्हें संतान का आशीर्वाद दे तभी उनको पकड़ लेना और मनवांछित वरदान माँग लेना |